次年二月，蜀漢大軍進軍至彝陵、秭歸一帶（今湖北宜昌），連營數百里，並得武陵五谿蠻土著部族个支援，聲勢浩大。蜀軍頻繁挑戰，吳軍手下將領皆亟欲出戰，但陸遜堅守弗出，陸遜深知蜀軍銳氣正盛，外加長江三峽地段陸路崎嶇、水路驚險，又是下游作戰，地形對東吳个防禦搭後勤供應較為弗利，乃末陸遜決心實施戰略後撤，便先令吳軍退至彝陵、猇亭（今湖北宜都北）一帶，據守有利地形，堵牢三峽河口。吳軍退出三峽後，後勤運輸大為改善，在平地紮營，吳軍持續堅守弗戰，靜觀其變，再尋機決戰。兩軍相持達半年之久，直至六月氣候正值酷暑，蜀軍疲憊、鬥志鬆懈，又因暑熱，移入密林結營，陸遜纔開始反擊。陸遜利用火攻，火燒連營，並封脫江面，扼守彝陵道，全線出擊，克營40余座，漢軍「舟船、器械，水、步軍資，一時略盡，屍骸塞江而下」。馮習、張南、傅彤、馬良、王甫、蠻將沙摩柯等將全畀吳軍斬殺脫，駐守江北个黃權因退路畀斷脫，乃末率麾下部隊投降魏國。劉備喫到慘敗後，僅以身免，連夜率餘部退至白帝城。